Diari Oficial de la Generalitat Valenciana


Sumari del DOGV 5624, del 23-10-2007 (2007/12029)

RESOLUCIÓ de 16 d'octubre de 2007, de la Sotssecretaria de la Conselleria de Medi Ambient, Aigua, Urbanisme i Habitatge, per la qual es crea un registre auxiliar.
------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2007/10/16/(1)/dof/vci/html**

### Dades del document

Número de DOGV
:   5624

Data del DOGV
:   23-10-2007

Secció del DOGV
:   I. DISPOSICIONS GENERALS

Número del document
:   2007/12947


Data del document
:   16-10-2007

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * relació administració-administrat
    * administració regional
    * registre de documents

RESOLUCIÓ de 16 d'octubre de 2007, de la Sotssecretaria de la Conselleria de Medi Ambient, Aigua, Urbanisme i Habitatge, per la qual es crea un registre auxiliar. [2007/12276]  
L'article 2 del Decret 130/1998, de 8 de setembre, del Govern Valencià, de registre d'entrada i eixida de sol·licituds, escrits, comunicacions i documents de la Generalitat, en l'apartat primer disposa que cada conselleria en què s'estructura l'administració de la Generalitat ha de tenir un registre general. El mateix precepte estableix la possibilitat de crear registres auxiliars en aquelles unitats administratives de les respectives conselleries quan així es considere necessari, tenint en compte el volum o la naturalesa de l'activitat que duguen a terme o quan la seua absència implique un nombre rellevant de desplaçaments dels ciutadans des d'aquesta unitat a les de registre general prèviament existents.  
La seu dels serveis centrals de la conselleria de Medi Ambient, Aigua, Urbanisme i Habitatge es troba ubicada al carrer de Francesc Cubells, número 7 de València, i és en aquesta adreça on es troba el Registre General de la conselleria.  
Les noves atribucions assignades a aquesta conselleria pel Decret 7/2007, de 28 de juny, del president de la Generalitat i la ubicació de l'Àrea de Qualitat en l'Edificació de la Direcció General d'Habitatge i Projectes Urbans, a l'avinguda Tres Forques, número 98 de València, aconsellen, atés el volum de gestió de les seues actuacions, la creació d'un registre auxiliar per a aquesta unitat, a fi de facilitar la presentació d'escrits, sol·licituds, documentació i comunicacions dels ciutadans, evitant desplaçaments innecessaris al registre general existent.  
Per això, i per raó del que disposa l'article 2.2 del Decret 130/1998, de 8 de setembre, del Govern Valencià, resolc:  
Primer. La creació d'un registre auxiliar per a l'Àrea de Qualitat en l'Edificació que es troba ubicada a l'avinguda Tres Forques, número 98 de València. Aquest registre és auxiliar del Registre General de la conselleria de Medi Ambient, Aigua, Urbanisme i Habitatge i a aquest últim es troba vinculat.  
Segon. La instal·lació d'aquest registre auxiliar es farà en suport informàtic, i el sistema haurà de garantir la integració informàtica en el Registre General de la conselleria de Medi Ambient, Aigua, Urbanisme i Habitatge de les anotacions efectuades en el registre auxiliar.  
Tercer. El registre auxiliar haurà d'ajustar el seu funcionament a la normativa aplicable en la matèria.  
Quart. Aquesta resolució entrarà en vigor l'endemà de la publicació en el Diari Oficial de la Comunitat Valenciana.  
València, 16 d'octubre de 2007.- La sotssecretària: Cristina Serrano Mateo.


Còpia Permalink ELI